**Τμήμα Επιθεώρησης Εργασίας**

****

**Εντυπο Αίτησης Για Εγκριση ΠΑΡΟΧΕΑ ΠΡΟΓΡΑΜΜΑΤΩΝ**

**ΚΑΤΑΡΤΙΣΗΣ στις ΠΡΩΤΕΣ ΒΟΗΘΕΙΕΣ ΣΤΗΝ ΕΡΓΑΣΙΑ**

Κανονισμοί 2 και 9 των περί Ασφάλειας και Υγείας στην Εργασία

(Πρώτες Βοήθειες) Κανονισμών του 2009

**Α. Στοιχεία Αιτητή/Αιτήτριας:**

|  |  |
| --- | --- |
| Όνομα: |  |
| (φυσικό ή νομικό πρόσωπο) |
|  |  |
| Διευθυντής |  |
| (νομικό πρόσωπο μόνο) |
|  |  |
| Ταχυδρομική διεύθυνση: |  |
|  |  |
| Διεύθυνση επικοινωνίας:(μόνο εάν είναι διαφορετική από την ταχυδρομική διεύθυνση) |  |
|  |  |
| Τηλέφωνο: |  |
|  |  |
| Τηλεομοιότυπο: |  |
|  |  |
| Ηλεκτρονική Διεύθυνση: |  |
|  |  |
| Ιστοσελίδα: |  |

**Β. Αίτηση:**

Επειδή τα φυσικά ή νομικά πρόσωπα που παρέχουν προγράμματα κατάρτισης στις πρώτες βοήθειες στην εργασία πρέπει να τυγχάνουν της έγκρισης του Αρχιεπιθεωρητή (Διευθυντή Τμήματος Επιθεώρησης Εργασίας), με την παρούσα αίτηση αιτούμαι όπως εγκριθώ από τον Αρχιεπιθεωρητή ωςΠαροχέας Προγραμμάτων Κατάρτισης Πρώτων Βοηθειών στην Εργασία/ όπως ανανεώσω την άδεια μου ως Παροχέας Προγραμμάτων Κατάρτισης Πρώτων Βοηθειών στην Εργασία (διαγράφεται ανάλογα) σύμφωνα με τους Κανονισμούς 2 και 9 των περί Ασφάλειας και Υγείας στην Εργασία (Πρώτες Βοήθειες) Κανονισμών του 2009 (Κ.Δ.Π. 198/2009).

**Γ. Αιτιολογικά:**

Προς υποστήριξη της πιο πάνω αίτησης, υποβάλλω συνημμένα τα πιο κάτω έγγραφα τα οποία αποδεικνύουν τα προσόντα μου:

|  |  |  |
| --- | --- | --- |
| 1. | Πιστοποιητικό εγγραφής εταιρίας όταν πρόκειται για νομικό πρόσωπο. |  |
| 2. | **Συμβόλαιο ή βεβαίωση συνεργασίας και παρακολούθησης** της τεχνογνωσίας του αιτητή/της αιτήτριας, από επιστημονικό φορέα αναγνωρισμένο από την αρμόδια Αρχή της χώρας του/της, ή από άλλο εγκεκριμένο Παροχέα στην Κύπρο. |  |
| 3. | Επικαιροποιημένα εγχειρίδια εκπαίδευσης των προγραμμάτων κατάρτισης στις πρώτες βοήθειες στην εργασία και των προγραμμάτων εκπαίδευσης εκπαιδευτών στα ελληνικά του πιο πάνω επιστημονικού φορέα ή του εγκεκριμένου Παροχέα στην Κύπρο. |  |
| 4. | **Ωρολόγιο και αναλυτικό πρόγραμμα** των προγραμμάτων κατάρτισης στις πρώτες βοήθειες στην εργασίασυμπεριλαμβανομένων τουλάχιστον τριών (3) δειγμάτων μαθήματος εκπαίδευσης όπου θα αναφέρεται ο σκοπός, οι στόχοι και τα αποτελέσματα της εκπαίδευσης. |  |
| 5.6.  | Βιογραφικό Σημείωμα τουλάχιστον δύο (2) εκπαιδευτών και δύο (2) εξεταστών που διαθέτει ο Αιτητής /η Αιτήτρια, στο οποίο θα αναφέρεται τα προσόντα και η εμπειρία τους στη διδασκαλία και εξέταση των προγραμμάτων κατάρτισης στις πρώτες βοήθειες στην εργασία.**Συμβόλαιο/συμφωνητικό συνεργασίας** του Παροχέα με τον κάθε εκπαιδευτή/εξεταστή / την κάθε εκπαιδεύτρια/εξετάστρια. Το συμβόλαιο/συμφωνητικό συνεργασίας δεσμεύει κάθε εκπαιδευτή/εξεταστή/ κάθε εκπαιδεύτρια/εξετάστρια ότι θα παρέχει/εξετάζει προγράμματα κατάρτισης στις πρώτες βοήθειες στην εργασία κάτω από τον έλεγχο και εποπτεία του Παροχέα. |  |
| 7. | Πρότυπα των πιστοποιητικών εκπαίδευσης που εκδίδονται στους/στις επιτυχόντες εκπαιδευόμενους/ες στις πρώτες βοήθειες στην εργασία και στους/στις εκπαιδευτές/εκπαιδεύτριες που έχουν επιτύχει στο πρόγραμμα κατάρτισης εκπαιδευτών/τριών. |  |
| 8. | Ερωτηματολόγια και στοιχεία που αφορούν την αξιολόγηση από τους εκπαιδευόμενους/ες των προγραμμάτων κατάρτισης στις πρώτες βοήθειες στην εργασία και του προγράμματος εκπαίδευσης εκπαιδευτών/τριών. |  |
| 9. | Πληροφορίες/δεδομένα/στοιχεία που αφορούν τις παρεχόμενες εκπαιδεύσεις, τα ονόματα εκπαιδευτών/τριών και εξεταστών/τριών που έλαβαν μέρος και τους χώρους που έχουν διεξαχθεί οι εκπαιδεύσεις (δείγμα αρχείου). |  |

**Δ. Προσωπικά Δεδομένα:**

Επίσης στην περίπτωση που τύχω της έγκρισης του Αρχιεπιθεωρητή, τα προσωπικά μου δεδομένα και τα στοιχεία που περιλαμβάνονται στην αίτησή μου, τα οποία τυγχάνουν προστασίας σύμφωνα με τις πρόνοιες του περί της Προστασίας των Φυσικών Προσώπων Έναντι της Επεξεργασίας των Δεδομένων Προσωπικού Χαρακτήρα και της Ελεύθερης Κυκλοφορίας των Δεδομένων αυτών Νόμου του 2018 (125(I)/2018), θα αξιοποιηθούν από το Τμήμα Επιθεώρησης Εργασίας για την ενημέρωση των ενδιαφερομένων εργοδοτών και αυτοεργοδοτουμένων προσώπων και θα δημοσιοποιηθούν στην ιστοσελίδα του Τμήματος.

**Ε. Τέλη**

Με βάση το περί Ασφάλειας και Υγείας στην Εργασία (Καθορισμός Τελών) Διάταγμα του 2021 (Κ.Δ.Π. 466/2021) που δημοσιεύτηκε στην Επίσημη Εφημερίδα της Δημοκρατίας στις 19.11.2021, καταβάλλονται τέλη για τους Παροχείς Προγραμμάτων Κατάρτισης στις Πρώτες Βοήθειες στην Εργασία από την 1.1.2022. Με βάση τον πέμπτο Πίνακα του πιο πάνω Διατάγματος για την Έγκριση νέου Παροχέα καταβάλλεται τέλος €700 και για την ανανέωση υφιστάμενου Παροχέα τέλος €295 και αποτελούν προϋπόθεση για εξέταση ή επαναξιολόγηση της αίτησης, ανεξάρτητα από το αποτέλεσμα αυτής.

Η καταβολή του σχετικού τέλους από τον αιτητή συνοδεύεται με την συμπλήρωση του έντυπου καταβολής τέλους που είναι αναρτημένο στην ιστοσελίδα του Τμήματος Επιθεώρησης Εργασίας. Το συμπληρωμένο έντυπο και το καθορισμένο τέλος μπορεί να αποσταλούν ταχυδρομικώς στη διεύθυνση Τμήμα Επιθεώρησης Εργασίας 1304 Λευκωσία. Η σχετική τραπεζική επιταγή για το ποσό του καθορισμένου τέλους πρέπει να εκδοθεί στο όνομα «Διευθυντή Τμήματος Επιθεώρησης Εργασίας». Εναλλακτικά το συμπληρωμένο έντυπο και το καθορισμένο τέλος μπορεί να παραδοθούν στα Κεντρικά Γραφεία του Τμήματος (οδός Απελλή 12, Άγιοι Ομολογητές, 1080 Λευκωσία – έναντι Γραφείου Τύπου και Πληροφοριών).

Για την πληρωμή, το Λογιστήριο του Τμήματος εκδίδει ή/και αποστέλλει σχετική απόδειξη είσπραξης.

Δηλώνω ότι έχω μελετήσει τους περί Ασφάλειας και Υγείας στην Εργασία (Πρώτες Βοήθειες) Κανονισμούς του 2009 και επιθυμώ να εγκριθώ/επανεγκριθώ ως Παροχέας προγραμμάτων κατάρτισης στις πρώτες βοήθειες στην εργασία.

|  |  |
| --- | --- |
|  | ----------------------- |
|  | Υπογραφή Αιτητή/Αιτήτριας |
|  |  |
|  |  |
|  |  |
| ---------------- | ----------------------- |
| Ημερομηνία | Ονοματεπώνυμο |